Újabb színháztörténeti pillanathoz, az 1100. előadásához érkezik A padlás 2025. február 9-én a Vígszínházban. Minden idők legsikeresebb magyar zenés színpadi művének szövegkönyvét Sztevanovity Dusán és Horváth Péter, dalszövegeit Sztevanovity Dusán, zenéjét Presser Gábor írta. Az előadást Marton László rendezésében mutatták be 1988. január 29-én. A premier hosszú vastapssal zárult, és azóta is folyamatosan telt házzal futnak az előadások. Az elmúlt 37 évben megszámlálhatatlanul sokszor nyitották ki a Rubik Ernő által készített Varázskönyv lapjait, Mamóka szilvás gombócai több ezerszer átrepülték már a színpadot, és generációk váltják egymást nemcsak a színpadon, hanem a nézőtéren is: vannak, akik még gyerekként látták a bemutatót, ma pedig már unokájukkal együtt izgulják végig Rádi és a szellemek örökérvényű történetét. További érdekességek az előadásról: https://bit.ly/4jKpoa1 Színlap és jegyvásárlás: https://www.vigszinhaz.hu/A_padlas
Indul az áprilisi jegyértékesítés Tájékoztatjuk Nézőinket, hogy áprilisi műsorainkra a jegyértékesítés február 12-én, szerdán 10 órától indul. A Vígszínház, Pesti Színház és Kombinált bérleteseink számára elővásárlási jogot biztosítunk, amivel már február 10-én, hétfőn 10 órakor lehetőségük nyílik jegyvásárlásra vagy telefonos előfoglalásra. Műsorunk aznap 8 órától megtalálható honlapunkon. Műsorunk: https://www.vigszinhaz.hu/musor/index.php Az elővásárlás online is elérhető! Az alábbi linkre kattintva, a bérletkód beírásával hétfőn 10 órától lehet jegyeket vásárolni áprilisi előadásainkra. Egy bérlettel két jegy váltható. Elővásárlás: https://vigszinhaz-elovasarlas.jegy.hu/ A 2025. január 1-től érvényes jegyárainkról a következő linken lehet tájékozódni: https://bit.ly/3UPiRjG Kérjük kedves Nézőinket, hogy csak a hivatalos értékesítési pontjainkon vásároljanak jegyet előadásainkra és minden esetben győződjenek meg arról, hogy a megvásárolni kívánt jegyek valódiak. Amennyiben kérdésük merülne fel, keressék bizalommal Szervezési irodánk munkatársait az alábbi elérhetőségek valamelyikén: +36-1-329-3920, +36-1-329-3921, +36-80-204 443, +36-1-329-2340 E-mail: szervezes@vigszinhaz.hu Várjuk Önöket szeretettel előadásainkon!
Kedden megtartottuk a Házi Színpad következő bemutatójának, az Apa szeme fénye – Gold Digger című előadásunk olvasópróbáját. A nyolcvanéves, visszavonultan élő ügyvéd életében egyszer csak felbukkan egy tizenkilenc éves csinos vidéki lány. Főz rá, gondoskodik róla, kiváltja a gyógyszereit és betölti az űrt, amit a néhány éve elhunyt felesége hagyott maga után. Az öregúr boldog, hogy ilyen kellemes hölgytársasága akadt, a két fia azonban kevésbé, mert az apjuk bankszámlájáról hirtelen eltűnt minden pénz, és már a számláit sem tudja kifizetni. Tasnádi István legújabb darabjának ősbemutatóját a szerző rendezésében március 22-én mutatjuk be a Házi Színpadon. Az előadás szereplői: Kőszegi Ákos, Igó Éva, Horváth Szabolcs, Dino Benjamin, Rigó Mária e.h. Színlap és jegyvásárlás: https://www.vigszinhaz.hu/Apa_szeme_fenye_Gold_Digger
„Sokféle ínyencség élteti a Mohácsi János rendezte előadást, nüanszok, finom arányok a zenék adagolásában (Kovács Márton és a Szakértők), a féktelen táncokban, a hosszú csókokban is, mondjuk Lajos (Stohl András) és Irma (Waskovics Andrea) között, az esküvő közepén, a végre elkelt leányzó drága mamája (Vlahovics Edit) meg csak nézi őket, dermedten. És persze színészi truvájok sora is jön, ahogy, mondjuk, többször összecsap a rámenős Adél (Kovács Patrícia) és a trónkövetelő kiscseléd, de Irma nem hagyja magát, felesel, rendre pimaszul visszavág a főnökasszonynak; lássuk, uramisten, mire megyünk ketten, egymásnak feszül a két szépség, megáll a kés a levegőben.” (Kovács Dezső – Art7 Művészeti Portál) Molnár Ferenc vígjátéka, Az üvegcipő legközelebb február 11-én látható a Vígszínházban. További időpont: március 26. Színlap és jegyvásárlás: https://www.vigszinhaz.hu/Az_uvegcipo_1 Az előadás főbb szereplői: Waskovics Andrea, Stohl András, Kovács Patrícia, Medveczky Balázs, Tar Renáta, Bölkény Balázs, Fesztbaum Béla, Balázsovits Edit.
Színházjeggyel, bérlettel kapcsolatos információért hívja a színház ingyenes zöld számát : 06-80-204-443 Látogassa gyakran frissülő honlapunkat a www.vigszinhaz.hu címen! Leiratkozás: Ha nem szeretné rendszeresen kapni a Vígszínház hírleveleit, kérjük |